পাহাৰীয়া পিছপৰা অঞ্চলৰ মহিলাসকলে মাহেকীয়া হোৱাৰ সময়ত ‘ ছেনিচেৰী পেড ’ কিনিবলৈ অসমৰ্থ হয়। সেই অঞ্চল সমূহলৈ গৈ ‘ Tribal Connect ’ নামৰ এই সংস্থাটোৱে বিনামূলীয়াকৈ কৰ্মশালাৰ আয়োজন কৰি মহিলাসকলক মাহেকীয়াৰ সময়ত ল ’ বলগীয়া যতন, পৰিস্কাৰ-পৰিচ্ছন্নতা, ঘৰতে কিদৰে কপাহী কাপোৰেৰে ‘ ছেনিচেৰী পেড ’ বনাব পৰা যায় এই সম্পৰ্কত শিক্ষাও প্ৰদান কৰে। এইদৰে তেওঁলোকে কেৱল উত্তৰ-পূৰ্বাঞ্চলতে নহয় সমগ্ৰ ভাৰতবৰ্ষতে গোৱা, কৰ্ণাটক, ঝাৰখণ্ড, পশ্চিমবংগ, ছত্তিশগড়, উৰিষ্যাৰ বিভিন্ন পিছপৰা অঞ্চলৰ প্ৰায় ৯০,০০০ লোকক শিক্ষা প্ৰদান কৰিছে।